पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाब यूनिवर्सिटी की ओर से ली जा रही पोस्ट ग्रेजुएट क्लासिस के पेपर के दौरान पॉलिटिकल साइंस के अंतिम पेपर ने स्टूडेंट्स को एक बार फिर परेशान। चौथे पेपर की ऑप्शन ए में नारी वाद एवं राजनीति के पेपर के दौरान प्रश्न पत्र सिर्फ अंग्रेजी में आया। पीयू कैंपस में पेपर के दौरान तो फैकल्टी मदद के लिए पहुंच जाती है लेकिन कॉलेजिस में स्टूडेंट्स ने जैसे-तैसे समझ कर काम किया। टेक्निकल टर्मिनोलॉजी को समझने में स्टूडेंट्स को काफी मशक्कत करनी पड़ी। ज्यादातर सेंटर्स पर टीचर्स ने यह कहते हुए पल्ला झाड़ लिया कि पेपर देने के बाद अपनी शिकायत लिख कर जाएं ताकि यूनिवर्सिटी आपको ग्रेस माक्र्स मिल सकें।
इसी पेपर की ऑप्शन एफ में पब्लिक इंटरनेशनल लॉ के सब्जेक्ट में भी गलती आई। इसमें तीसरे युनिट में प्रश्न पूछा गया राज्य के प्रत्यर्पण के संबंध में। जब प्रश्न प्रत्यर्पण को लेकर राज्यों के बीच संबंध से संबंधित था। यह 15 अंक का प्रश्न रहा। अनुवाद संबंधित गलतियों को लेकर पीयू का रवैया भी लापरवाही भरा रहता है।
टीचर्स नहीं भेजते पेपर
अनुवाद को लेकर पीयू का लापरवाह रवैया हमेशा से रहा है। पीयू टीचर्स की जिम्मेदारी रहती है कि पेपर बनाते समय हिंदी और पंजाबी का अनुवाद भी दें। पीयू प्रशासनिक अधिकारियों का कहना है कि टीचर्स को कई बार यह भाषा नहीं आती। पीयू में पंजाब के नियम लागू हैं और नौकरी करने के लिए पंजाबी आना जरूरी है। राष्ट्र भाषा हिंदी देश के हर हिस्से में पढ़ाई जाती है। अनुवाद के लिए पीयू बाहरी अनुवादकों की सेवाएं लेती है, ऐसे में तकनीकी गलतियां सामने आती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn